ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের সংখ্যা ১০১ কোটি ৩০ লক্ষ ছাড়িয়েছে
দেশে গত ২৪ ঘন্টায় ৬৮ লক্ষের বেশি টিকার ডোজ দেওয়া হয়েছে
বর্তমানে সুস্থতার হার ৯৮.১৬ শতাংশ, যা ২০২০-র মার্চ থেকে সর্বাধিক
দেশে গত ২৪ ঘণ্টায় নতুন করে আক্রান্তের সংখ্যা ১৬ হাজার ৩২৬
দেশে সুস্পষ্টভাবে করোনায় আক্রান্তের সংখ্যা ১ লক্ষ ৭৩ হাজার ৭২৮, যা ২৩৩ দিনে সর্বনিম্ন
সাপ্তাহিক-ভিত্তিতে আক্রান্তের হার ১.২৪ শতাংশ, যা গত ২৯ দিন ২ শতাংশের নীচে
নতুন দিল্লি, ২৩ অক্টোবর, ২০২১
দেশে গত ২৪ ঘন্টায় ৬৮ লক্ষ ৪৮ হাজার ৪১৭টি টিকার ডোজ দেওয়া হয়েছে। এরফলে, আজ সকাল ৭টা পর্যন্ত পাওয়া প্রাথমিক তথ্যানুযায়ী মোট টিকাকরণের সংখ্যা ১০১ কোটি ৩০ লক্ষ ২৮ হাজার ৪১১।
আজ সকাল ৭-টা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথম ডোজ
|
|
১,০৩,৭৮,০০৪
|
|
দ্বিতীয় ডোজ
|
|
৯১,৩২,০৫৫
|
|
অগ্রভাগে থাকা করোনা-যোদ্ধা
|
|
প্রথম ডোজ
|
|
১,৮৩,৬৯,০১২
|
|
দ্বিতীয় ডোজ
|
|
১,৫৬,৭৩,৩৭৫
|
|
১৮-৪৪ বছর বয়সী
|
|
প্রথম ডোজ
|
|
৪০,৪৩,৮৮,৭১৪
|
|
দ্বিতীয় ডোজ
|
|
১২,২৬,৫৪,৩২৯
|
|
৪৫-৫৯ বছর বয়সী
|
|
প্রথম ডোজ
|
|
১৭,১২,৪২,৩৬১
|
|
দ্বিতীয় ডোজ
|
|
৮,৯৯,১৪,৭৮৮
|
|
৬০ বছরের বেশি বয়সী
|
|
প্রথম ডোজ
|
|
১০,৭৭,০১,০৩৪
|
|
দ্বিতীয় ডোজ
|
|
৬,৩২,৪০,৫০৮
|
|
মোট
|
|
১,০১,৩০,২৮,৪১১
দেশে গত ২৪ ঘন্টায় করোনা মুক্ত হয়েছেন ১৭ হাজার ৬৭৭ জন। এর ফলে, মহামারীর শুরুর সময় থেকে মোট সুস্থতার সংখ্যা ৩ কোটি ৩৫ লক্ষ ৩২ হাজার ১২৬।
জাতীয় স্তরে সুস্থতার হার বর্তমানে ৯৮.১৬ শতাংশ, যা ২০২০-র মার্চ থেকে এযাবৎ সর্বাধিক।
কেন্দ্রীয় সরকারের পাশাপাশি রাজ্য ও কেন্দ্রশাসিত অঞ্চলগুলির লাগাতার সমন্বয় মূলক প্রয়াসের ফলে দৈনিক ভিত্তিতে আক্রান্তের সংখ্যা গত ১১৮ দিন ৫০ হাজারের নিচে রয়েছে।
দেশে গত ২৪ ঘণ্টায় নতুন করে আক্রান্তের সংখ্যা ১৬ হাজার ৩২৬।
দেশে সুস্পষ্টভাবে করোনায় আক্রান্তের সংখ্যা ২ লক্ষের নিচে নেমে বর্তমানে ১ লক্ষ ৭৩ হাজার ৭২৮ হয়েছে, যা ২৩৩ দিনে সর্বনিম্ন। এরফলে দেশে মোট আক্রান্তের মধ্যে সুস্পষ্ট ভাবে করোনায় আক্রান্তের হার ০.৫১ শতাংশ, যা ২০২০-র মার্চ থেকে সর্ব নিম্ন।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ১৩ লক্ষ ৬৪ হাজার ৬৮১টি নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা এখনও পর্যন্ত ৫৯ কোটি ৮৪ লক্ষ ৩১ হাজার ১৬২।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ১.২৪ শতাংশ, যা গত ২৯ দিন ২ শতাংশের নীচে। একইভাবে, দৈনিক-ভিত্তিতে আক্রান্তের হার ১.২০ শতাংশ। দৈনিক-ভিত্তিতে আক্রান্তের হার গত ১৯ দিন ২ শতাংশের নীচে এবং ৫৪ দিন ৩ শতাংশের নিচে রয়েছে।
(CG/BD/AS/
স্বাস্থ্যওপরিবারকল্যাণমন্ত্রক
বিশ্ব রোগী সুরক্ষা দিবসে স্বাস্থ্য মন্ত্রকের আয়োজিত আলোচনা সভা
নতুন দিল্লি, ১৭ সেপ্টেম্বর, ২০২০
দ্বিতীয় বিশ্ব রোগী সুরক্ষা দিবস উপলক্ষে কেন্দ্রীয় স্বাস্থ্য ও পরিবার কল্যাণ মন্ত্রক এবং জাতীয় স্বাস্থ্য ব্যবস্থাপনা সম্পদ কেন্দ্রের সঙ্গে যৌথভাবে আজ একটি ওয়েবিনারের আয়োজন করে। এই ওয়েবিনারে রোগীদের সুরক্ষার পাশাপাশি স্বাস্থ্য সেবায় নিয়োজিত কর্মীদের নিরাপত্তা বাড়ানোর বিভিন্ন বিষয় নিয়ে আলোচনা হয়। রোগী এবং স্বাস্থ্য কর্মীরা উভয়েই একে অপরের সঙ্গে সংযুক্ত। তাই উভয়ের স্বাস্থ্য সুরক্ষার প্রয়োজন।
যে সমস্ত সামনের সারির স্বাস্থ্য কর্মীরা রোগীদের সেবা-যত্নের কাজে নিয়োজিত, তাঁদের ক্ষেত্রে কোভিড-১৯ মহামারীর নানা সমস্যা ও ঝুঁকি রয়েছে। তাই এবছরে রোগী সুরক্ষা দিবসের বিষয় ভাবনা হলো – “স্বাস্থ্য কর্মীদের সুরক্ষা : রোগীদের সুরক্ষার জন্য অগ্রাধিকার” এবং শ্লোগানটি হলো “নিরাপদ স্বাস্থ্য কর্মী, নিরাপদ কর্মী”।
এদিন এই ওয়েবিনারের উদ্বোধন করেন কেন্দ্রীয় স্বাস্থ্য ও পরিবার কল্যাণ মন্ত্রকের সচিব শ্রী রাজেশ ভূষণ। স্বাস্থ্য সচিব তাঁর বক্তব্যে, হাসপাতালের কর্মীদের সুরক্ষার জন্য ভারত সরকার যে বিভিন্ন পদক্ষেপ গ্রহণ করেছে তার উপর জোর দেন। পিপিই, মাস্ক-এর সহজ লোভ্যতা সুনিশ্চিত করা, ৫০ লক্ষ টাকার বীমার সুবিধা প্রদান, হেল্পলাইন চালু করা, সুনির্দিষ্ট পরামর্শ প্রদান-এর মতো একাধিক পদক্ষেপ গ্রহণ করা হয়েছে বলেও তিনি জানান। স্বাস্থ্যসচিব বলেন, “রিপোর্টিং অ্যান্ড লার্নিং সিস্টেম”-এর মধ্যে স্বচ্ছ্বতা এসেছে।
ওয়েবিনারে স্বাস্থ্য ও পরিবার কল্যাণ মন্ত্রকের নীতি বিষয়ক যুগ্ম সচিব শ্রী বিকাশ শীল স্বাস্থ্যের মান ও সুরক্ষা বৃদ্ধিতে কেন্দ্রীয় স্বাস্থ্য মন্ত্রক যে পদক্ষেপ গ্রহণ করেছে সেকথা তুলে ধরেন। রোগীদের সুরক্ষার ক্ষেত্রে জাতীয় স্তরের মান সুনিশ্চিত করার উপর জোর দেন তিনি।
ওয়েবিনারে বিভিন্ন রাজ্য থেকে মিশন ডিরেক্টর, স্বাস্থ্য ও পরিবার কল্যাণ মন্ত্রেকর আধিকারিক, নোডাল অফিসার সহ ১,২০০ জন প্রতিনিধি অংশ নিয়েছিলেন। নীতি আয়োগ, জাতীয় স্বাস্থ্য কর্তৃপক্ষ বিভিন্ন স্বেচ্ছ্বাসেসী সংস্থা ও আন্তর্জাতিক সংস্থাগুলিও এই ওয়েবিনারে যোগ দেয়।
(CG/SS/SKD
স্বাস্থ্যওপরিবারকল্যাণমন্ত্রক
ভারতে তিন মাস পর দৈনিক ভিত্তিতে নতুন করে আক্রান্তের ঘটনা সর্বনিম্ন
সুস্পষ্টভাবে মোট করোনায় আক্রান্তের সংখ্যা ১১ সপ্তাহ পর সর্বনিম্ন ৬ লক্ষ ২৫ হাজার হয়েছে
নয়াদিল্লি, ২৭ অক্টোবর, ২০২০
কোভিড-১৯-এর বিরুদ্ধে লড়াইয়ে ভারত একাধিক তাৎপর্যপূর্ণ মাইলফলক অর্জন করেছে। দেশে গত ২৪ ঘন্টায় নতুন করে আক্রান্তের ঘটনা ৩৬,৫০০-র নিচে নেমে ৩৬,৪৭০ হয়েছে। গত তিন মাসে এই প্রথম আক্রান্তের সংখ্যা এতটা হ্রাস পেয়েছে। গত ১৮ জুলাই নতুন আক্রান্তের সংখ্যা ছিল ৩৪,৮৮৪।
দৈনিক ভিত্তিতে অধিক সংখ্যায় কোভিড আক্রান্ত রোগীদের আরোগ্য লাভের হার এবং মৃত্যু হার ক্রমাগত হ্রাস পাওয়ায় ভারতে সুস্পষ্টভাবে করোনায় আক্রান্তের সংখ্যা ধারাবাহিকভাবে কমছে।
আরও একটি সাফল্য হিসেবে সুস্পষ্টভাবে করোনায় আক্রান্তের সংখ্যা কমে ৬ লক্ষ ২৫ হাজার হয়েছে। ফলে, বর্তমানে দেশে সুস্পষ্টভাবে করোনায় আক্রান্তের সংখ্যা ৬ লক্ষ ২৫ হাজার ৮৫৭ হয়েছে, যা মোট আক্রান্তের তুলনায় মাত্র ৭.৮৮ শতাংশ।
কেন্দ্রীয় সরকারের পাশাপাশি রাজ্য ও কেন্দ্রশাসিত অঞ্চলগুলির সমন্বয়মূলক প্রয়াস গ্রহণের ফলেই এই উৎসাহব্যঞ্জক পরিণাম পাওয়া গেছে। অবশ্য, এই সাফল্যের পেছনে চিকিৎসক, আধা-চিকিৎসক, কোভিড-১৯-এর বিরুদ্ধে লড়াইয়ে অগ্রভাবে থাকা কর্মীদের নিঃস্বার্থ সেবা ও আন্তরিকতাও যুক্ত রয়েছে।
দেশের কেবল ১৮টি জেলা থেকে সুস্পষ্টভাবে করোনায় আক্রান্তের ১৮ শতাংশই রয়েছেন। সুস্থতার সংখ্যা ক্রমাগত বৃদ্ধি পাওয়ার দরুণ, সুস্পষ্টভাবে করোনায় আক্রান্তের সংখ্যা ক্রমশ কমছে। দেশে সুস্থতার সংখ্যা ৭২ লক্ষ ছাড়িয়ে হয়েছে ৭২ লক্ষ ১ হাজার ৭০। দেশে আজ সুস্পষ্টভাবে করোনায় আক্রান্তের সংখ্যা এবং সুস্থতার সংখ্যার মধ্যে ফারাক আরও বেড়ে হয়েছে ৬৫ লক্ষ ৭৫ হাজার ২১৩।
দেশে গত ২৪ ঘন্টায় আরও ৬৩,৮৪২ জন করোনা রোগী আরোগ্য লাভ করেছেন। এর ফলে জাতীয় স্তরে আরোগ্য লাভের হার বেড়ে হয়েছে ৯০.৬২ শতাংশ। সদ্য আরোগ্য লাভকারীদের ৭৮ শতাংশই ১০টি রাজ্য / কেন্দ্রশাসিত অঞ্চল থেকে। মহারাষ্ট্রে সর্বাধিক একদিনেই ৯ হাজারের বেশি রোগী আরোগ্য লাভ করেছেন। কর্ণাটক থেকে সুস্থতার সংখ্যা ৮ হাজারের বেশি।
নতুন করে করোনায় আক্রান্তের ৭৬ শতাংশই ১০টি রাজ্য ও কেন্দ্রশাসিত অঞ্চল থেকে। এর মধ্যে কেরল ও পশ্চিমবঙ্গ থেকে সর্বাধিক ৪ হাজারের বেশি নতুন করে করোনায় আক্রান্ত হয়েছেন। মহারাষ্ট্র ও কর্ণাটক থেকে আক্রান্তের সংখ্যা ৩ হাজার।
দেশে গত ২৪ ঘন্টায় করোনাজনিত কারণে ৪৮৮ জনের মৃত্যু হয়েছে। এর মধ্যে ৮০ শতাংশেরই মৃত্যু হয়েছে ১০টি রাজ্য ও কেন্দ্রশাসিত অঞ্চল থেকে। এই নিয়ে পরপর দু'দিন করোনায় মৃতের সংখ্যা ৫০০-র নিচে রয়েছে। মহারাষ্ট্র থেকে একদিনেই সর্বাধিক ৮৪ জনের মৃত্যু হয়েছে। ভারতে করোনায় মৃত্যু হার আরও কমে হয়েছে ১.৫০ শতাংশ।
CG/BD/DM
(
বিদেশমন্ত্রক
হাওড়ায় ডাকঘর পাসপোর্ট সেবা কেন্দ্র উদ্বোধন হচ্ছে আগামী ৩১ জানুয়ারি
কলকাতা, ২৮ জানুয়ারি, ২০১৯
আগামী বৃহস্পতিবার অর্থাৎ ৩১ জানুয়ারি হাওড়ার প্রধান ডাকঘরে একটি ডাকঘর পাসপোর্ট সেবা কেন্দ্রের উদ্বোধন করা হবে। আবেদনকারীদের অ্যাপ্লিকেশন রেফারেন্স নাম্বার  এবং ব্যক্তিগত পরিচয়ের প্রমাণপত্র, ঠিকানা এবং জন্ম তারিখের প্রমাণপত্র  অন্যান্য প্রয়োজনীয় নথি নিয়ে আসার জন্য বলা হয়েছে। এ সংক্রান্ত বিশদ তথ্য পাওয়া যাবে পাসপোর্ট দপ্তরের ওয়েবসাইট www.passportindia.gov.in – এ আগামী ৩১ জানুয়ারি থেকে। এ বিষয়ে সাক্ষাৎকার সম্পর্কিত তথ্যাবলী উল্লিখিত ওয়েবসাইট থেকেই পাওয়া যাবে ২৯ জানুয়ারি বেলা ৩টে ৩০ মিনিট থেকে। আবেদনকারীদের অনলাইন ব্যবস্থার মাধ্যমে পাসপোর্ট ফি দিতে হবে।
অনলাইনের মাধ্যমে যাঁরা সাক্ষাৎকারের সুযোগ পেয়েছেন, শুধুমাত্র তাঁদেরকেই ডাকা হবে। তৎকাল এবং অন্যান্য ব্যবস্থা প্রয়োগ করে যাঁরা আবেদন পাঠিয়েছেন, তাঁরা সাক্ষাৎকারের সুযোগ পাবেন না।
CG/SSS/SB
(Visitor Counter : 67
বিজ্ঞানওপ্রযুক্তিমন্ত্রক
উচ্চ মাধ্যমিক পর্যায়ে বালিকাদের মধ্যে বিজ্ঞান নিয়ে পড়াশুনাকে আরও জনপ্রিয় করে তুলতে একাধিক পদক্ষেপ নেওয়া হচ্ছে – ডাঃ জিতেন্দ্র সিং
নয়াদিল্লি, ২৭ জুলাই, ২০২১
কেন্দ্রীয় বিজ্ঞান ও প্রযুক্তি প্রতিমন্ত্রী ডাঃ জিতেন্দ্র সিং বলেছেন, উচ্চ মাধ্যমিক পর্যায়ে বালিকাদের মধ্যে বিজ্ঞান শাখাকে আরও জনপ্রিয় করে তুলতে একাধিক পদক্ষেপ নেওয়া হচ্ছে। রাজ্যসভায় আজ এক প্রশ্নের লিখিত জবাবে ডাঃ সিং জানান, বিজ্ঞান ও প্রযুক্তি দপ্তর নবম থেকে দ্বাদশ শ্রেণী পর্যন্ত মেধাবী বালিকাদের উৎসাহিত করতে ‘বিজ্ঞান জ্যোতি’ কর্মসূচির সূচনা হয়েছে। এই কর্মসূচির উদ্দেশ্য হ’ল – বালিকাদের মধ্যে বিজ্ঞান ও প্রযুক্তি নিয়ে পঠন-পাঠনে উৎসাহিত করা, যাতে তারা এই দুটি ক্ষেত্রে কর্মজীবন গড়ে তুলতে পারে।
বর্তমানে দেশে ১০০টি জেলায় এই কর্মসূচি রূপায়িত হচ্ছে। কর্মসূচির আওতায় বিজ্ঞান শিবির, বিশেষ বক্তৃতামালা/পড়ুয়া ও অভিভাবকদের কাউন্সেলিং-এর আয়োজন করা হচ্ছে। সুনির্দিষ্ট কিছু বালিকাকে নিকটবর্তী বিজ্ঞান প্রতিষ্ঠান ও শিল্প সংস্থাগুলি ঘুরে দেখার সুযোগ করে দেওয়া হচ্ছে। এমনকি, নির্দিষ্ট কিছু ছাত্রছাত্রীকে অটল টিঙ্কারিং ল্যাবে গবেষণাধর্মী কাজকর্মে যুক্ত হওয়ার সুযোগ দেওয়া হচ্ছে।
বিজ্ঞান ও প্রযুক্তি ক্ষেত্রে মহিলা গবেষকদের উৎসাহিত করতে বিজ্ঞান ও প্রযুক্তি দপ্তরের মাধ্যমে বিজ্ঞান ও ইঞ্জিনিয়ারিং ক্ষেত্রে মহিলা – কিরণ কর্মসূচি রূপায়িত হচ্ছে।
উদ্ভাবন ও উৎকর্ষতার ক্ষেত্রে বিশ্ববিদ্যালয় স্তরে গবেষণার সুযোগ করে দেওয়ার জন্য প্রাতিষ্ঠানিক সহায়তা করা হচ্ছে। ২০২০-২১ এ বিজ্ঞান ও ইঞ্জিনিয়ারিং গবেষণা পর্ষদ গবেষণার ক্ষেত্রে মহিলাদের সুযোগ-সুবিধা আরও বাড়াতে একটি কর্মসূচি গ্রহণ করেছে। এই কর্মসূচির মাধ্যমে গবেষণা ক্ষেত্রে মহিলা বিজ্ঞানীদের প্রতিনিধিত্ব আরও বাড়ানোর পরিকল্পনা করা হয়েছে। বিজ্ঞান ও ইঞ্জিনিয়ারিং ক্ষেত্রে লিঙ্গ বৈষম্য দূর করতে এ ধরনের উদ্যোগ গ্রহণ করা হচ্ছে, যাতে বিজ্ঞান শিক্ষা ক্ষেত্রে মহিলাদের প্রতিনিধিত্ব আরও বাড়ানো যায়। এমনকি, ৪০ বছরের কম বয়সী মহিলা বিজ্ঞানীদের সম্মান জানাতে ও পুরস্কৃত উইমেন এক্সেলেন্স অ্যাওয়ার্ড চালু করা হয়েছে। বিজ্ঞান ক্ষেত্রে অসামান্য অবদানের স্বীকৃতি-স্বরূপ এই পুরস্কার শুরু করা হয়েছে।
CG/BD/SB
(Visitor Counter : 120
বিজ্ঞানওপ্রযুক্তিমন্ত্রক
‘গান্ধী এবং বিজ্ঞান’ শীর্ষক প্রদর্শনীর উদ্বোধন করলেন বিজ্ঞান ও প্রযুক্তির প্রখ্যাত ঐতিহাসিক আশীষ লাহিড়ী
কলকাতা, ২৮ ফেব্রুয়ারি, ২০১৯
জাতীয় বিজ্ঞান দিবস উপলক্ষ্যে এবং গান্ধীজীর জন্ম স্বার্ধশতবর্ষকে স্মরণে রেখে সায়েন্স সিটিতে আজ ‘গান্ধীজী এবং বিজ্ঞান’ শীর্ষক এক প্রদর্শনীর উদ্বোধন করেন বিজ্ঞান ও প্রযুক্তির প্রখ্যাত ঐতিহাসিক শ্রী আশীষ লাহিড়ী।
মহাত্মা গান্ধীর বিজ্ঞান ও প্রযুক্তির ওপর চিন্তাভাবনাকে সামনে রেখেই এই প্রদর্শনীর আয়োজন করা হয়েছে।
এই প্রদর্শনীতে চারটি বিভাগ রয়েছে- গান্ধী এবং বিজ্ঞান-প্রযুক্তি উদ্ভাবন, বিজ্ঞান ও প্রযুক্তির ওপর গান্ধীজীর ভাবনা, গান্ধী, সঠিক প্রযুক্তি এবং ধারাবাহিক উন্নয়ন, গান্ধী এবং সমসাময়িক ভারতীয় বিজ্ঞান।
সায়েন্স সিটির মহানির্দেশক শ্রী সুব্রত চৌধুরী জানান, এই প্রদর্শনীর উপ-বিভাগে রয়েছে শিল্পায়নের ওপর গান্ধীজীর ভাবনা, বিজ্ঞানের আধুনিক যন্ত্রাংশ, চিকিৎসা বিজ্ঞান, ধারাবাহিক বিকাশের জন্য যথাযথ প্রযুক্তির ব্যবহার, প্রকৃতি এবং পরিবেশ, শিক্ষা ইত্যাদি।
পরীক্ষা, উদ্ভাবন এবং গান্ধীজীর উদ্ভাবনের দর্শনের প্রতীক হিসেবে চড়কা এই প্রদর্শনীতে জায়গা পেয়েছে। ১০০ বছর আগে এই ভাবনার দ্বারা অনুপ্রাণিত হয়ে ওষুধ প্রস্তুতকারক সংস্হা বেঙ্গল কেমিক্যাল প্রতিষ্ঠা করেছিলেন আচার্য প্রফুল্ল চন্দ্র রায়।
শ্রী আশীষ লাহিড়ী ‘গান্ধী এবং বিজ্ঞান’ শীর্ষক বিষয়ের ওপর বক্তব্য রাখেন। অনুষ্ঠানে বিভিন্ন ক্লাসের ছাত্রছাত্রীদের নিয়ে বসে আঁকো প্রতিযোগিতার আয়োজন করা হয়। ভারতে বিজ্ঞান ও প্রযুক্তির ওপর ক্যুইজ এবং আলোচনা সভার আয়োজন করা হয়। কলকাতার বিভিন্ন স্কুলের ছাত্রছাত্রীরা এতে অংশগ্রহণ করে। সায়েন্স সিটিতে আয়োজিত এই প্রদর্শনীটি চলবে আগামী ১ মাস ধরে।
CG/SS/NS
(Visitor Counter : 1518
জলশক্তি মন্ত্রক
জল জীবন মিশনের আওতায় স্মার্ট সরবরাহ পরিমাপ ও মনিটরিং ব্যবস্থার জন্য গ্র্যান্ড আইসিটি চ্যালেঞ্জ
নতুনদিল্লি, ১৮ সেপ্টেম্বর, ২০২০
-এর সাথে যৌথ অংশীদারিত্বে গ্রাম-স্তর পর্যন্ত একটি 'স্মার্ট জল সরবরাহ পরিমাপ ও নিরীক্ষণ ব্যবস্থা' গড়ে তোলার জন্য উদ্ভাবনী, মডুলার এবং ব্যয় সাশ্রয়ী উপায় খুঁজে বের করতে একটি আইসিটি গ্র্যান্ড চ্যালেঞ্জ শুরু করেছে। আইসিটির এই দুর্দান্ত চ্যালেঞ্জটি ভারতীয় কারিগরী স্টার্ট-আপস, অতি ক্ষুদ্র, ক্ষুদ্র ও মাঝারি শিল্প বা এমএসএমই, ভারতীয় সংস্থা, ভারতীয় এলএলপি'র কাছ থেকে প্রস্তাব চেয়ে আমন্ত্রণ জানাবে।
জল জীবন মিশন -এর লক্ষ্য, ২০২৪ সালের মধ্যে প্রতিটি গ্রামীণ পরিবারকে কার্যকরী জলের পাইপ সংযোগ  -এর পরিষেবা দেওয়ার ব্যবস্থা করা। প্রতি পরিবারে পর্যাপ্ত পরিমাণে ও উপযুক্ত গুনমানের জল বিতরণ পরিষেবা নিশ্চিত করাই এই কর্মসূচির উদ্দেশ্য। এজন্য এই কার্যসূচীর নিয়মিত পর্যবেক্ষণ এবং পরিষেবার মান নিশ্চিত করার জন্য সমস্ত তথ্য ও পরিসংখ্যান স্বয়ংক্রিয়ভাবে নথিভূক্ত করতে আধুনিক প্রযুক্তির ব্যবহার প্রয়োজন। জল সরবরাহ পরিকাঠামোর ডিজিটালাইজেশন, দেশের এযাবৎ বৃহৎ কিছু সামাজিক সমস্যা সমাধানের পথ প্রশস্ত করবে। আরও গুরুত্বপূর্ণ বিষয় হোল, ভবিষ্যতের চ্যালেঞ্জ সম্পর্কে আগাম ধারণা পাওয়া এবং তা মোকাবিলায় সহায়তা করবে এই মিশন।
এই দুর্দান্ত চ্যালেঞ্জ, স্মার্ট গ্রামীণ জল সরবরাহের বাস্তুতন্ত্র বা ইকো-সিস্টেম তৈরির জন্য ভারতের অত্যন্ত সজীব আইওটি ইকো-সিস্টেমগুলির সদ্ব্যবহার করবে। এর লক্ষ্য, প্রতিটি গ্রামীণ পরিবারে ঘরে ঘরে জলসংযোগ ও জল সরবরাহ নিশ্চিত করার মাধ্যমে জল জীবন মিশনের কাজের সুযোগ আরো প্রসারিত করা ।
পরিকল্পনা স্তর, প্রোটোটাইপ তৈরী, কর্মক্ষম বা স্থাপন করার পর্যায়ে এই গ্র্যান্ড চ্যালেঞ্জ, প্রয়োজনীয় সাহায্য দেবে। পাইলটটি রূপায়িত হবে 100টি গ্রামে। সেরা সমাধান বা সমস্যা নিরসনের উপায় দিলে পাবেন নগদ ৫০ লক্ষ টাকার পুরস্কার। রানার আপসরা প্রত্যেক্য 20 লক্ষ টাকা করে পুরস্কার পাবেন। সফল উদ্যোগীরা, তাদের উদ্ভাবিত কাজের আরো বিকাশ ও বিস্তার ঘটাতে চাইলে, তারা এমইআইটিওয়াই সাহায্যপুষ্ট ইনকিউবেটর / সিওইএস-গুলিতে যোগদানের সুযোগ নিতে পারবে। এটি আত্মনির্ভর ভারত, ডিজিটাল ইন্ডিয়া এবং মেক ইন ইন্ডিয়ার মতো উদ্যোগের ভাবাদর্শ ও আস্থা'র ভিত্তি আরো মজবুত করে তুলবে।
চ্যালেঞ্জের বিষয়ে বিশদ জানতে টাইপ করুন - https://jjm.gov.in/
CG/AC
সহযোগ মন্ত্রক
নতুন দিল্লিতে ১২-১৩ই এপ্রিল সমবায় নীতির উপর দু’দিনের জাতীয় সম্মেলন অনুষ্ঠিত হতে চলেছে
নতুন দিল্লি, ০৮ এপ্রিল, ২০২২
প্রধানমন্ত্রী শ্রী নরেন্দ্র মোদীর পরিচালনায় এবং সমবায় ক্ষেত্রের বৃদ্ধি ও সহযোগিতা থেকে সমৃদ্ধির দৃষ্টিভঙ্গি বাস্তবায়নের জন্য নতুন করে প্রেরণা যোগাতে গত বছর ৬ই জুলাই সমবায় মন্ত্রক নামে একটি নতুন মন্ত্রক গঠন করা হয়। সমবায় মন্ত্রী শ্রী অমিত শাহের নেতৃত্বে সংশ্লিষ্ট মন্ত্রক নতুন প্রকল্প এবং একটি নতুন সমবায় নীতি প্রণয়নের জন্য নিরন্তর কাজ করে চলেছে। প্রাথমিক কৃষি সমবায় সমিতি গুলির ডিজিটাইজেশন, সমবায় সমিতিগুলির জাতীয় তথ্যভাণ্ডার তৈরি, সমবায়ের বিষয়ে শিক্ষা ও প্রশিক্ষণের জন্য প্রকল্প এবং ‘সহকার সে সমৃদ্ধি’ শীর্ষক প্রকল্পের আওতায় দেশের সমবায় আন্দোলনকে আরও দৃঢ় ও শক্তিশালী করার জন্য মন্ত্রক একাধিক উদ্যোগ গ্রহণ করেছে। সমবায় মন্ত্রক একটি নতুন জাতীয় সমবায় নীতি প্রণয়ন করেছে। এতে অর্থনৈতিক ও সামাজিক বাস্তব পরিস্থিতি মোকাবিলা করা সম্ভবপর হবে।
এই প্রেক্ষাপটে ১২-১৩ই এপ্রিল নতুন দিল্লিতে সমবায় নীতি সংক্রান্ত দু’দিনের জাতীয় সম্মেলনের আয়োজন করা হয়েছে। সম্মেলনের উদ্বোধন করবেন কেন্দ্রীয় স্বরাষ্ট্র ও সমবায় মন্ত্রী শ্রী অমিত শাহ। উপস্থিত থাকবেন সমবায় প্রতিমন্ত্রী শ্রী বি এল ভার্মা। কেন্দ্রীয় মন্ত্রকের সচিব ও যুগ্ম সচিব পর্যায়ের একাধিক আধিকারিক, সমস্ত রাজ্য সরকার ও কেন্দ্রশাসিত অঞ্চলগুলির মুখ্যসচিব, অতিরিক্ত মুখ্যসচিব, প্রধান সচিব এবং প্রায় ৪০টি সমবায় প্রতিষ্ঠানের প্রধানেরা সম্মেলনে অংশ নেবেন।
এই সম্মেলনে সামাজিক নিরাপত্তায় সমবায়গুলির ভূমিকা নিয়ে আলোচনা হবে। কেন্দ্রীয় স্বরাষ্ট্র ও সমবায় মন্ত্রী শ্রী অমিত শাহের পরিচালনায় মন্ত্রক সংশ্লিষ্ট পক্ষের সঙ্গে এই ধরনের সম্মেলন আয়োজনের বিষয় নিয়ে আলোচনা চালিয়েছে। দেশে সমবায় ভিত্তিক অর্থনৈতিক মডেলকে শক্তিশালী করার জন্য একটি নতুন জাতীয় সমবায় নীতি প্রণয়ন করা হয়েছে, তা নিয়েও আলোচনা চালানো হবে।
CG/SS/SKD/
(Visitor Counter : 95
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুনদিল্লি, ৩১শে ডিসেম্বর, ২০২১
দেশজুড়ে টিকাকরণ অভিযানে এ পর্যন্ত ১৪৪ কোটি ৫৪লক্ষ টিকা দেওয়া হয়েছে।
ভারতে চিকিৎসাধীন সংক্রমিতের সংখ্যা বর্তমানে ৯১হাজার ৩শো ৬১জন।
মোট সংক্রমিতের ১ শতাংশের কম মাত্র ০.২৬% এখন চিকিৎসাধীন ।
বর্তমানে কোভিড মুক্ত হওয়ার হার ৯৮.৩৬%।
গত চব্বিশ ঘন্টায় আরোগ্য লাভ করেছেন ৭হাজার ৫৮৫ জন।
সারা দেশে এ পর্যন্ত মোট সুস্থ হয়েছেন ৩ কোটি ৪২ লক্ষ ৬৬হাজার ৩৬৩ জন।
গত ২৪ ঘন্টায় নতুন করে সংক্রমিত হয়েছেন ১৬,৭৬৪ জন ।
দৈনিক সংক্রমিতের হার গত ৮৮ দিন ধরে ২ শতাংশের কম, আজ এই হার ১.৩৪%।
সাপ্তাহিক সংক্রমিতের হার ৪৭ দিন ধরে ১ শতাংশের নিচে রয়েছে, বর্তমানে ০.৮৯%।
মোট নমুনা পরীক্ষা হয়েছে ৬৭কোটি ৭৮লক্ষ।
দেশজুড়ে এ পর্যন্ত ১২৭০ জনের শরীরে ওমিক্রন ধরা পড়েছে। এর মধ্যে ৩৭৪ জন সংক্রমিত ব্যক্তি সুস্থ হয়ে গেছেন। অন্যদিকে পশ্চিমবঙ্গে ১১ জনের শরীরে ওমিক্রন ধরা পড়েছে। এঁদের মধ্যে ১জন সংক্রমিত সুস্থ হয়ে গেছেন। আন্দামান ও নিকোবর দ্বীপপুঞ্জে ২ জন ওমিক্রন ভ্যারিয়েন্টে সংক্রমিত হয়েছেন।
CG/CB/SFS
(Visitor Counter : 93
প্রধানমন্ত্রীরদপ্তর
বিদ্যুৎচালিত যানের জনপ্রিয়তা বাড়ানোর লক্ষ্যে সরকারের বিভিন্ন পদক্ষেপের প্রভাব এখন দেশজুড়ে পরিলক্ষিত : প্রধানমন্ত্রী
নয়াদিল্লি, ১৯ এপ্রিল, ২০২৩
বিদ্যুৎচালিত যানের জনপ্রিয়তা বাড়ানোর লক্ষ্যে সরকারের বিভিন্ন পদক্ষেপের প্রভাব এখন দেশ জুড়ে পরিলক্ষিত বলে প্রধানমন্ত্রী শ্রী নরেন্দ্র মোদীর অভিমত।
কেন্দ্রীয় ভারি শিল্পমন্ত্রী ডঃ মহেন্দ্রনাথ পান্ডে ট্যুইট করে জানান, দেশের মানুষের কাছে বেশ তাড়াতাড়ি বিদ্যুৎচালিত যানের গ্রহণযোগ্যতা বাড়ছে, যার ফলে নেট শূন্য নির্গমনের লক্ষ্য অর্জনের পথে এগোন যাচ্ছে অনেকটাই।
এর জবাবে প্রধানমন্ত্রী ট্যুইট করে নিজের প্রতিক্রিয়া জানান;
“এটা খুবই উৎসাহব্যাঞ্জক সংবাদ। বৈদ্যুতিক যানের জনপ্রিয়তা বাড়াতে আমাদের সরকার যে সব গুরুত্বপূর্ণ পদক্ষেপ নিয়েছে দেশ জুড়ে তার প্রভাব পরিলক্ষিত হচ্ছে!”
PG/AC/NS
(
বিজ্ঞানওপ্রযুক্তিমন্ত্রক
কেন্দ্রীয় বিজ্ঞান ও প্রযুক্তিমন্ত্রী ডঃ হর্ষবর্ধন কলকাতায় ভারত আন্তর্জাতিক বিজ্ঞান উৎসব ২০১৮-র প্রারম্ভিক অনুষ্ঠানের উদ্বোধন করলেন
কলকাতা, ১৪ সেপ্টেম্বর, ২০১৮
কেন্দ্রীয় বিজ্ঞান ও প্রযুক্তিমন্ত্রী ডঃ হর্ষবর্ধন জোরের সঙ্গে বলেছেন, দেশের বৈজ্ঞানিক প্রতিষ্ঠানগুলি যুব মানসের সুপ্ত প্রতিভার বিকাশের আদর্শ মঞ্চ হয়ে উঠতে পারে। আজ কলকাতায় ভারত আন্তর্জাতিক বিজ্ঞান উৎসব ২০১৮-র প্রারম্ভিক অনুষ্ঠানে সিএসআইআর-এর সেন্ট্রাল গ্লাস অ্যান্ড সিরামিক রিসার্চ ইন্সটিটিউটে তিনি ভাষণ দিচ্ছিলেন। তিনি জানান, ৫ থেকে ৮ই অক্টোবর লক্ষ্ণৌতে ভারত আন্তর্জাতিক বিজ্ঞান উৎসব ২০১৮ আয়োজন করা হয়েছে। রাষ্ট্রপতি শ্রী রামনাথ কোবিন্দ এই উৎসবের উদ্বোধন করবেন। এদিন মন্ত্রী আইআইএসএফ ২০১৮-এর একটি অ্যাপেরও সূচনা করেন। অক্টোবর মাসে এই উৎসবের আনুষ্ঠানিক উদ্বোধনের আগে সারা দেশের বিভিন্ন স্হানে ৮০টি এই ধরনের প্রারম্ভিক অনুষ্ঠানের আয়োজন করা হচ্ছে। কলকাতাতেই প্রথম প্রারম্ভিক অনুষ্ঠান আয়োজিত হয়েছে।
মন্ত্রী জোরের সঙ্গে বলেন যে, বিজ্ঞান ও প্রযুক্তির অগ্রগতি দেশের অন্তর্ভুক্ত বৃদ্ধির উদ্যোগকেও এগিয়ে নিয়ে চলেছে। তিনি বৈজ্ঞানিক মূল্য শৃঙ্খলের সংশ্লিষ্ট সকলের সঙ্গে সমন্বয় এবং সামঞ্জস্যের মাধ্যমে কাজ করার জন্য বৈজ্ঞানিক সংগঠনগুলির প্রতি অনুরোধ জানান। তিনি বলেন, বিজ্ঞানকে বিপ্লব হয়ে উঠতে হবে। এটিকে সাধারণ মানুষের জন্য এমন এক বিষয় করে তুলতে হবে, যাতে উদ্ভাবন এবং সৃজনশীলতা উৎসাহিত হয়। তিনি অতীত দিনে বৈজ্ঞানিক আবিস্কারের ক্ষেত্রে কলকাতা শহরের বিজ্ঞানী মহলের অসাধারণ উদ্যোগের কথা স্মরণ করে শ্রী আশুতোষ মুখার্জী, ডঃ বিধানচন্দ্র রায়, আচার্য জগদীশচন্দ্র বোস, আচার্য সত্যেন্দ্রনাথ বোস প্রমুখের কাজের উল্লেখ করেন। উত্তরপূর্বাঞ্চল তথা কলকাতার  মানুষের মধ্যে বিজ্ঞান ও প্রযুক্তি বিষয়ে উৎসাহের কথা বিবেচনা করে আগামী বছরে ভারত আন্তর্জাতিক বিজ্ঞান উৎসব এই অঞ্চলে আয়োজিত হবে বলে তিনি আশা প্রকাশ করেন।
ডঃ হর্ষবর্ধন বলেন, জ্ঞানভিত্তিক অর্থনীতির ক্ষেত্রে বিজ্ঞান ও প্রযুক্তি বৃদ্ধিকে এগিয়ে নিয়ে চলেছে। বিজ্ঞানের দুনিয়ায় ব্যক্তিগত পর্যায়ে উদ্ভাবনের বিষয়টি প্রধান হয়ে উঠেছে। তিনি বলেন, প্রধানমন্ত্রী শ্রী নরেন্দ্র মোদী নেতৃত্বাধীন সরকার স্ট্যান্ড আপ ইন্ডিয়া এবং স্টার্টআপ ইন্ডিয়ার মতো উদ্যোগকে উৎসাহিত করছে। এই উদ্যোগের উদীয়মান বিজ্ঞানীরা ও যুব সম্প্রদায়কে বিভিন্ন বৈজ্ঞানিক ধারণাকে দেশের উন্নয়নের লক্ষ্যে পণ্য ও পরিষেবায় রূপান্তর করার জন্য উৎসাহ দেওয়া হচ্ছে। তিনি আসন্ন ভারত আন্তর্জাতিক বিজ্ঞান উৎসব ২০১৮-য় সক্রিয়ভাবে অংশগ্রহণের জন্য বৈজ্ঞানিক মহল, ছাত্রছাত্রী তথা সাধারণ মানুষের কাছে আহ্বান জানান।
SSS/PB/NS/…
(Visitor Counter : 124
তথ্যওসম্প্রচারমন্ত্রক
তথ্যের আরও বেশি প্রচারে সুসংহত ও সমন্বয়মূলক পদ্ধতি গড়ে তোলার ওপর জোর দিলেন শ্রী অমিত খারে
কলকাতা, ২৭ জুলাই, ২০১৯
কেন্দ্রীয় তথ্য ও সম্প্রচার সচিব শ্রী অমিত খারে আজ কলকাতায় মন্ত্রকের বিভিন্ন দপ্তরের উচ্চ পদস্থ আধিকারিকদের সঙ্গে এক বৈঠকে মিলিত হন। এই বৈঠকে মন্ত্রকের অধীন সমস্ত গণমাধ্যম ইউনিটগুলির কাজকর্মের খতিয়ান ছাড়াও প্রশাসনিক ও আর্থিক দিকগুলির পর্যালোচনা করা হয়। শ্রী খারে বলেন, সাধারণ মানুষের কাছে আরও কার্যকর উপায়ে তথ্য পৌঁছে দেওয়ার জন্য সুসংহত ও সমন্বয়মূলক পদ্ধতি গড়ে তোলা অত্যন্ত জরুরি। ‘ভারতের রূপান্তর’ – এর সঙ্গে যুক্ত সাফল্যের কাহিনীগুলি সাধারণ মানুষের কাছে পৌঁছে দেওয়ার জন্য সমস্ত দপ্তরের মধ্যে সাযুজ্য বজায় রাখা প্রয়োজন। এ প্রসঙ্গে তিনি প্রেস ইনফরমেশন ব্যুরো, দূরদর্শন ও আকাশবাণীর ভূমিকার কথা বিশেষভাবে উল্লেখ করেন। শ্রী খারে জোর দিয়ে বলেন, সাধারণ মানুষের সঙ্গে যুক্ত আঞ্চলিক সংস্কৃতিকে উন্নয়নমূলক কাহিনীর সঙ্গে জুড়ে দিয়ে তথ্যের আরও বেশি প্রচারে গুরুত্ব দিতে হবে। বৈঠকে উপস্থিত উচ্চ পদস্থ আধিকারিকদের শ্রী খারে জল সংরক্ষণের মতো গুরুত্বপূর্ণ বিভিন্ন সাফল্যের ঘটনার প্রচার ও প্রসারে অগ্রাধিকার দিতে বলেন। কম্যুনিটি রেডিও-র গুরুত্বের কথা উল্লেখ করে তিনি জানান, এ ধরণের গণমাধ্যম স্থাপনে শিক্ষা প্রতিষ্ঠানগুলিকে উৎসাহিত করা হচ্ছে। এমনকি, কেন্দ্রীয় সরকারের তরফে কম্যুনিটি রেডিও কেন্দ্র স্থাপনে মোট খরচের ৫০ শতাংশ পর্যন্ত আর্থিক সাহায্য দেওয়া হচ্ছে।
বৈঠকে মন্ত্রকের অধীন বিভিন্ন দপ্তরের প্রশাসনিক কাজকর্ম নিয়ে আলোচনার পাশাপাশি, সাফল্যের খতিয়ানও পেশ করা হয়। দূরদর্শন ও আকাশবাণীর আধুনিকীকরণের লক্ষ্যে গৃহীত বিভিন্ন কর্মসূচি সম্পর্কেও আধিকারিকরা শ্রী খারে’কে অবহিত করেন।
পিআইবি কলকাতার অতিরিক্ত মহানির্দেশক শ্রীমতী জেন নামচু তাঁর স্বাগত ভাষণে তথ্য প্রচারের ক্ষেত্রে আরও সুসংবদ্ধ প্রয়াস গ্রহণের ওপর জোর দেন। আকাশবাণী ও দূরদর্শনের পদস্থ আধিকারিকরা এই দুই গণমাধ্যমের প্রচার ও সম্প্রচার ব্যবস্থায় কারিগরি মানোন্নয়নের কথা সচিবকে বিস্তারিতভাবে জানান। উচ্চ গুণমান বিশিষ্ট অনুষ্ঠান সম্প্রচারের পাশাপাশি, সম্প্রচার সংক্রান্ত ব্যবস্থাপনার মানোন্নয়ন নিয়েও শ্রী খারের সঙ্গে আধিকারিকদের আলোচনা হয়। বৈঠকে সত্যজিৎ রায় ফিল্ম অ্যান্ড টেলিভিশন ইন্সটিটিউটের নির্দেশক ডঃ দেবমিত্র মিত্র প্রতিষ্ঠানের প্রশিক্ষণ ও শিক্ষণ পদ্ধতি সম্পর্কে শ্রী খাড়েকে অবহিত করেন। ফিল্ম ডিভিশন কলকাতার নির্দেশক শ্রী ভি পাকরিস্বামী বিভিন্ন প্রকল্প রূপায়ণে ইতিবাচক দৃষ্টিভঙ্গী গ্রহণের কথা বলেন।
CG/BD/SB
(Visitor Counter : 82
প্রধানমন্ত্রীরদপ্তর
জনজাতীয় গৌরব দিবস উপলক্ষে প্রধানমন্ত্রী আগামীকাল মধ্যপ্রদেশ সফর করবেন
জনজাতীয় গৌরব দিবস মহাসম্মেলনে আদিবাসী সম্প্রদায়ের কল্যাণে প্রধানমন্ত্রী একগুচ্ছ গুরুত্বপূ্র্ণ কর্মসূচির সূচনা করবেন
প্রধানমন্ত্রী মধ্যপ্রদেশে ‘রেশন আপকে গ্রাম’ কর্মসূচির সূচনা করবেন
প্রধানমন্ত্রী মধ্যপ্রদেশ সিকল সেল কর্মসূচির সূচনা করবেন
সারা দেশে ৫০টি একলব্য আদর্শ আবাসিক বিদ্যালয়ের শিলান্যাস করবেন প্রধানমন্ত্রী
নতুন দিল্লি, ১৪ নভেম্বর, ২০২১
ভারত সরকার ১৫ নভেম্বর দিনটি অমর শহীদ ভগবান বিরসা মুন্ডার জন্মবার্ষিকী উপলক্ষে জনজাতীয় গৌরব দিবস হিসেবে উদযাপন করবে। এই উপলক্ষে, প্রধানমন্ত্রী শ্রী নরেন্দ্র মোদী ভোপালে জাম্বুরি ময়দানে জানজাতীয় গৌরব দিবস মহাসম্মেলনে যোগ দেবেন। তিনি সেখান থেকে আগামীকাল দুপুর ১টা নাগাদ আদিবাসী মানুষের কল্যাণে একগুচ্ছ কর্মসূচির সূচনা করবেন।
জনজাতীয় গৌরব দিবস মহাম্মেলনে প্রধানমন্ত্রী মধ্যপ্রদেশ ‘রেশন আপকে গ্রাম’ কর্মসূচির সূচনা করবেন। এই কর্মসূচির উদ্দেশ্য হলো আদিবাসী সম্প্রদায়ের মানুষকে তাঁদের মাসিক রেশন গ্রামে গ্রামে পৌঁছে দেওয়া, যাতে তাঁদের এই রেশন সংগ্রহের জন্য ন্যায্য মূল্যের দোকানে যেতে না হয়।
এই মহাসম্মেলনে প্রধানমন্ত্রী মধ্যপ্রদেশ সিকস সেল  মিশনের সূচনা করে জেনেটিক কাউন্সেলিং কার্ড বা বংশগত পরামর্শ কার্ড সুফলভোগীদের হাতে তুলে দেবেন। এই কর্মসূচি এমনভাবে তৈরি করা হয়েছে যাতে সিকল সেল জনিত রক্তাল্পতা, থ্যালাসেমিয়া ও অন্যান্য হোমিওগ্লোবিনোপ্যাথি রোগের পরীক্ষা-নিরীক্ষা এবং এধরণের রোগ প্রতিকার করা যায়। এধরণের রোগগুলি সম্পর্কে জনসচেতনতা গড়ে তোলার পাশাপাশি আদিবাসী মানুষের মধ্যে এই রোগের প্রভাব সম্পর্কে সচেতনতা প্রচার করা হবে।
প্রধানমন্ত্রী এর পর বিভিন্ন রাজ্য ও কেন্দ্রশাসিত অঞ্চলে ৫০টি একলব্য আদর্শ আবাসিক বিদ্যালয়ের শিলান্যাস করবেন। এই বিদ্যালয়গুলি অন্ধ্রপ্রদেশ, ছত্তিশগড়, ঝাড়খণ্ড, মধ্যপ্রদেশ, মহারাষ্ট্র, ওড়িশা, ত্রিপুরা এবং দাদরা ও নগরহাভেলি তথা দমন ও দিউ-তে গড়ে তোলা হবে।
প্রধানমন্ত্রী শ্রী মোদী আদিবাসী স্বনির্ভর গোষ্ঠীগুলির উৎপাদিত সামগ্রীর একটি প্রদর্শনী ঘুরে দেখার পাশাপাশি মধ্যপ্রদেশে আদিবাসী মানুষের শহীদ ও বীর স্বাধীনতা সংগ্রামীদের নিয়ে একটি আলোকচিত্র প্রদর্শনীও পরিদর্শন করবেন। এই উপলক্ষে তিনি বিশেষভাবে পিছিয়ে পড়া আদিবাসী গোষ্ঠীর নবনিযুক্ত শিক্ষক-শিক্ষিকাদের হাতে নিয়োগ পত্র তুলে দেবেন।
অনুষ্ঠানে মধ্যপ্রদেশের রাজ্যপাল ও মুখ্যমন্ত্রী ছাড়াও কেন্দ্রীয় মন্ত্রী শ্রী প্রহ্লাদ সিং প্যাটেল, শ্রী জ্যোতিরাদিত্য মাধবরাও সিন্ধিয়া, শ্রী ফগ্গন সিং কুলস্তে, ডঃ এল মুরুগণ প্রমুখ উপস্থিত থাকবেন।
মধ্য প্রদেশ সফরকালে প্রধানমন্ত্রী সংস্কারসাধিত রানী কমলাপতি রেল স্টেশন এবং রেলের একগুচ্ছ কর্মসূচিরও সূচনা করবেন।
CG/BD/SKD/
(